Source: https://www.zakonypreludi.sk/zz/1960-133
Timestamp: 2020-08-05 07:51:59+00:00

Document:
133/1960 Zb. Vyhláška Ministerstva financií o zmene vyhlášky č. 205/1958 Ú. l. (Ú. v.), ktorou sa vykonáva vládne... | Aktuálne znenie
Vyhláška č. 133/1960 Zb.Vyhláška Ministerstva financií o zmene vyhlášky č. 205/1958 Ú. l. (Ú. v.), ktorou sa vykonáva vládne nariadenie o správe národného majetku
Čiastka 54/1960
Platnosť od 10.09.1960 do30.06.1964
Účinnosť od 01.10.1960 do30.06.1964
Aktuálne znenie 01.10.1960 - 30.06.1964
z 27. augusta 1960
o zmene vyhlášky č. 205/1958 Ú. l. (Ú. v.), ktorou sa vykonáva vládne nariadenie o správe národného majetku
Ministerstvo financií po prejednaní s národnými výbormi ustanovuje v dohode so zúčastnenými ústrednými úradmi podľa § 25 vládneho nariadenia č. 81/1958 Zb. o správe národného majetku:
Vyhláška č. 205/1958 Ú. l. (Ú. v.) sa mení a doplňuje takto:
1. Čl. 23 ods. 3 znie:
„Na prevod alebo na prevzatie správy národného majetku zo správy alebo do správy národných výborov dohodou alebo zmluvou nepotrebujú privolenie
a) krajské národné výbory,
b) okresné národné výbory, ak ide o národný majetok v hodnote neprevyšujúcej 1 000 000 Kčs,
c) miestne národné výbory, ak ide o národný majetok v hodnote neprevyšujúcej 200 000 Kčs.“
2. Do čl. 23 sa za odsek 6 vkladá nový odsek 7 tohto znenia:
„Krajské národné výbory môžu všeobecne alebo v určitých prípadoch rozšíriť oprávnenie mestských a obvodných národných výborov, ktoré nevykonávajú pôsobnosť okresných národných výborov, až do výšky oprávnení okresných národných výborov, ktoré im prislúchajú podľa predchádzajúcich odsekov.“
Označenie doterajšieho odseku 7 sa mení na odsek 8.
3. Čl. 25 ods. 4 znie:
„Na scudzenie národného majetku v správe národných výborov nepotrebujú privolenie
a) krajské národné výbory, ak nie je potrebné privolenie podľa odseku 1,
b) okresné národné výbory, ak ide o scudzenie majetku
aa) inej organizácii socialistického sektora ako štátneho socialistického sektora za bežnú cenu v hodnote do 500 000 Kčs, za nižšiu ako bežnú cenu alebo bezodplatne v hodnote do 100 000 Kčs,
bb) v ostatných prípadoch za bežnú cenu v hodnote do 100 000 Kčs, za nižšiu ako bežnú cenu alebo bezodplatne v hodnote do 20 000 Kčs,
c) miestne národné výbory, ak ide o scudzenie majetku
aa) inej organizácii socialistického sektora ako štátneho socialistického sektora za bežnú cenu v hodnote do 50 000 Kčs, za nižšiu ako bežnú cenu alebo bezodplatne v hodnote do 10 000 Kčs,
bb) v ostatných prípadoch za bežnú cenu v hodnote do 20 000 Kčs, za nižšiu ako bežnú cenu alebo bezodplatne v hodnote do 4 000 Kčs.“
4. Do čl. 25 sa vkladá za odsek 7 nový odsek 8 tohto znenia:
Označenie doterajších odsekov 8 a 9 sa mení na odseky 9 a 10.
5. Čl. 29 znie:
„(1) Ústredné úrady, krajské a okresné národné výbory môžu povoľovať splátky alebo príročie bez obmedzení. Ostatné organizácie sú oprávnené povoliť splátky alebo príročie pri jednotlivých pohľadávkach neprevyšujúcich 20 000 Kčs až do dvoch rokov; v ostatných prípadoch potrebujú privolenie ústredného úradu, prípadne priamo nadriadeného krajského alebo okresného národného výboru.
(2) Ústredné úrady môžu oprávnenie svojich podriadených organizácií povoľovať splátky alebo príročie bez privolenia obmedziť, a to, všeobecne alebo pre určité prípady. To isté platí aj pre krajské národné výbory, ak ide o národné výbory nižších stupňov, alebo ak ide o organizácie podriadené národným výborom.
(3) Krajské národné výbory môžu všeobecne alebo v určitých prípadoch rozšíriť oprávnenie mestských a obvodných národných výborov, ktoré nevykonávajú pôsobnosť okresných národných výborov, až do výšky oprávnení okresných národných výborov, ktoré im prislúchajú podľa predchádzajúcich odsekov.“
V zast. ministra:

References: § 25
 Čl. 23
 čl. 23
 Čl. 25
 čl. 25
 Čl. 29